ตลาดน้ำตลิ่งชัน อยู่ใกล้เขตตลิ่งชัน มีที่จอดรถ เปิดเสาร์อาทิตย์ และวันหยุดนักขัตฤกษ์

เดินมาก่อนจะถึงตลาดน้ำ จะมีต้นไม้ขายเยอะแยะ ก่อนจะเป็นโซนอาหาร สามารถซื้ออาหารปลาและขนมปังให้อาหารปลาได้ มีดนตรีไทยจากอาสาสมัครเล่นคลอบรรยากาศตลอดเวลา

แพมีลักษณะเป็นโป๊ะเหล็กต่อกัน มีที่นั่งตรงกลาง ให้ขึ้นไปนั่งด้านบน ด้านข้างจะมีเรือมาจอดเทียบขายอาหาร กุ้งเผา ปลาเผา อาหารทะเลเผา ส้มตำ ก๋วยเตี๋ยว เยอะแยะมากเลือกทานไม่ถูก เมนูแนะนำคือส้มตำ ก๋วยเตี๋ยวต้มยำตำลึง หมูสะเต๊ะ กุ้งเผา 

มีบริการเรือนำเที่ยว มีไกด์พาชมจุดสำคัญต่างๆในละแวกนั้น หรือบริการเช่าเหมาลำเรือไปเองก็ได้ ใกล้ๆกันก็ยังมีตลาดน้ำคลองลัดมะยม ที่มีทั้งของใช้และอาหารขายมากมายเช่นกัน